هو ينفع اطلب علم شرعي من غير شيخ يعني اعتمد علي الصوتيات والمرئيات. والتعليم الزاتي فقط ولا لازم شيخ
بص ، هل ينفع تكون طبيب من غير ما تتعلم على إيد طبيب؟  يعني تجيب مراجع الطب وتقرأ بقى وكده ، وبعدين تهوبا تخش تنفذ بنفسك؟  بيحصل كوارث طبعًا  بس هل ممكن تكتسب معلومات طبية أولية تخليك فاهم من مجرد القراءة؟  آه هي نفس الفكرة في العلم الشرعي ، ينفع تكتسب مبادئ أولية تخليك مش جاهل ، وتخليك عارف حاجات كويس  لكن الشيخ هو اللي بيخليك "متمرس" يعني بيخلي المعلومات اللي معاك ليها لازمة ، وبيغذيك بحاجات مش موجودة في الكتب ، زي المنهج والخلق وأدب العلم ، وحاجات كتير .. فهو ممكن تكتسب معلومات من الصوتيات والمرئيات ، لكن ما ينفعش تكمل في الطريق بدون معلم خبير.